***« ΟΙΚΟΓΕΝΕΙΑ»***

***Ορισμός: «είναι η ομάδα ατόμων που συμβιώνουν & συνδέονται με ισχυρούς βιολογικούς & συναισθηματικούς δεσμούς».***

***ΣΗΜΑΣΙΑ***

* ***Βιολογικός τομέας:*** *ικανοποίηση πρωταρχικών αναγκών, πχ. τροφή, στέγη, ενδυμασία. Διευκόλυνση της βιολογικής ανάπτυξης του παιδιού. Προστασία και διαιώνιση του ανθρώπινου είδους*
* ***Πνευματικός τομέας:*** *καλλιέργεια πνευματικών δυνάμεων, πχ. κρίση, αντίληψη, φαντασία & μνήμη. Εκμάθηση της γλώσσας. Απάντηση σε υπαρξιακά ερωτήματα*
* ***Κοινωνικός τομέας:*** *καλλιέργεια κοινωνικών αρετών πχ. συλλογικότητα, συνεργασία, αλληλεγγύη, άμιλλα. Αποτελεί το ουσιαστικότερο στάδιο κοινωνικοποίησης και συντελεί στη σύναψη υγιών διαπροσωπικών σχέσεων*
* ***Πολιτικός τομέας:*** *αποτελεί το υπόβαθρο για την πολιτική αγωγή, σεβασμός των ανθρωπίνων δικαιωμάτων, εκμάθηση της αναγκαιότητας συμμετοχής στα κοινωνικο-πολιτικά δρώμενα*
* ***ιδεολογικός τομέας:*** *οι γονείς λειτουργούν ως πρότυπα αξιών και καλλιεργούν την πίστη σε ιδανικά, πχ. ισότητα, δικαιοσύνη, ελευθερία*
* ***ηθικός τομέας:*** *διδαχή ηθικών αξιών, πχ. αγάπης, αλληλοσεβασμού, ανιδιοτέλειας, καλοσύνης, δικαιοσύνης*
* ***ψυχολογικός τομέας:*** *προσφορά στα παιδιά του αισθήματος ασφάλειας και συνακόλουθα απόκτηση αυτοπεποίθησης και αισιοδοξίας. Εξασφάλιση των αναγκαίων αγαθών. Οικονομική στήριξη που απελευθερώνει τα παιδιά από το άγχος*
* ***δημιουργικός/ επαγγελματικός τομέας:*** *ανάδειξη των ιδιαίτερων κλίσεων και των ικανοτήτων του ατόμου. Το επάγγελμα των γονέων επιδρά καταλυτικά στην επιλογή του επαγγέλματος των παιδιών*
* ***εθνικός/ πολιτιστικός τομέας:*** *επαφή με την παράδοση { ήθη & έθιμα}. Γνώση της ιστορίας, διαμόρφωση της εθνικής συνείδησης*

***ΣΤΟΙΧΕΙΑ ΠΟΥ ΕΠΙΒΕΒΑΙΩΝΟΥΝ ΤΗΝ ΚΡΙΣΗ ΤΟΥ ΘΕΣΜΟΥ ΤΗΣ ΟΙΚΟΓΕΝΕΙΑΣ***

***ΑΙΤΙΑ ΤΗΣ ΚΡΙΣΗΣ***

* *ανάληψη από την κοινωνία πολλών λειτουργιών που παλιότερα επιτελούσε μόνο η οικογένεια, πχ. αγωγή, περίθαλψη, εκπαίδευση*
* *έλλειψη επικοινωνίας μεταξύ των μελών, λόγω της πολύωρης εργασιακής απασχόλησης που επιβάλλεται από το καταναλωτικό πνεύμα και των αυξημένων απαιτήσεων της σύγχρονης πραγματικότητας*
* *η ένταξη της γυναίκας στον εργασιακό χώρο μειώνει τον ελεύθερο χρόνο της και συνακόλουθα , περιορίζεται η συμβολή της στη διαπαιδαγώγηση των νέων*
* *το αίτημα περί ισοτιμίας των δύο φύλων , συγκρούεται με τις αναχρονιστικές, ανδροκρατούμενεςς αντιλήψεις*
* *κοινωνικο-οικονομικά προβλήματα , πχ. ανεργία*
* *Μ.Μ.Ε.: προβολή αρνητικών προτύπων σχετικά με τη λειτοτργία, τις αξίες και τους σκοπούς της οικογένειας*
* *πρώιμοι γάμοι χωρίς επαγγελματική βάση ικανή, για να στηρίξει υλικά την οικογένεια*
* *συμβατικοί γάμοι προς υπηρέτηση οικονομικών σκοπιμοτήτων*
* *έλλειψη αλληλοσεβασμού*

***ΠΡΟΤΑΣΕΙΣ ΠΡΟΣ ΑΝΤΙΜΕΤΩΠΙΣΗ ΤΗΣ ΚΡΙΣΗΣ***

* *συνειδητοποίηση της αναγκαιότητας του διαχρονικού αυτού θεσμού από μέρους των μελών. Οι μεν γονείς να συναισθανθούν την ευθύνη που έχουν επωμιστεί και οι νέοι να οριοθετήσουν τα δικαιώματα & τις υποχρεώσεις τους, να υπάρχει δηλ. αλληλοσεβασμός*
* *επαναπροσδιορισμός των αξιών. Όχι υπερκατανάλωση και ευδαιμονιστικό πνεύμα, καθώς και διάθεση για επαγγελματική ανέλιξη, που οδηγούν στην παραμέληση των οικογενειακών υποχρεώσεων*
* *συμφιλίωση των δύο γύλων, παραίτηση από αξιώσεις υπεροχής. Καλλιέργεια ισότιμου διαλόγου*
* ***Παιδεία:*** 
  1. *απαλλαγή από αναχρονιστικές αντιλήψεις, σχετικά με τους ρόλους των μελών*
  2. *ανάπτυξη κοινωνικών αρετών, πχ. συλλογικότητα, αλληλοσεβασμός*
  3. *ανάπτυξη ηθικών αξιών, πχ. εντιμότητα, ειλικρίνεια*
  4. *ενίσχυση του θεσμού από τη μεριά της πολιτείας, πχ. οικονομική ενίσχυση, εργασιακή απασχόληση*